വീട്ടുകാര് ചികിത്സ നല്കാന് മടി കാണിച്ചു കണ്ണൂരില് പനി ബാധിച്ച 11കാരി മരിച്ചു കണ്ണൂരില് 11 വയസ്സുകാരി പനി ബാധിച്ച് മരിച്ചത് വീട്ടുകാര് ചികിത്സ നല്കാന് മടി കാണിച്ചതിനെ തുടര്ന്നെന്ന് ആരോപണം. കണ്ണൂര് നാലുവയലില് ഹിദായത്ത് വീട്ടിലെ ഫാത്തിമയാണ് മരിച്ചത്. കഴിഞ്ഞ മൂന്ന് ദിവസമായി ഫാത്തിമയ്ക്ക് കലശലായ പനി ഉണ്ടായിരുന്നു. പനി ബാധിച്ച കുട്ടിയെ തുടക്കത്തില് ആശുപത്രിയില് എത്തിച്ച് ചികിത്സ നല്കുന്നതിന് പകരം മറ്റ് വഴികള് സ്വീകരിച്ചതായാണ് നാട്ടുകാര് ആരോപിക്കുന്നത്. പനി മൂര്ച്ഛിച്ചു അവശനിലയിലായതോടെയാണ് കുട്ടിയെ ആശുപത്രിയില് എത്തിക്കാന് കുടുംബം തയ്യാറായത്. നേരത്തെ ഈ കുടുംബത്തില് സമാനരീതിയില് മറ്റൊരു മരണം നടന്നതായും നാട്ടുകാര് ആരോപിക്കുന്നു. ഇന്ന് പുലര്ച്ചെ മൂന്ന് മണിയോട് കൂടിയാണ് ഫാത്തിമയെ കണ്ണൂരിലെ സ്വകാര്യ ആശുപത്രിയില് എത്തിച്ചത്. എന്നാല് അപ്പോഴേക്കും മരണം സംഭവിച്ചു കഴിഞ്ഞിരുന്നു